ଭୁବନେଶ୍ୱର, ଡିସେମ୍ବର ୧୦ (ଲୋକାଲ ୱାୟାର): ଓଡ଼ିଆ ଚଳଚ୍ଚିତ୍ର 'ସୀତା ବିବାହ' ଚଳଚ୍ଚିତ୍ର ଇତିହାସରେ ପ୍ରଥମ ଓଡ଼ିଆ ଚଳଚ୍ଚିତ୍ରର ମାନ୍ୟତା ପାଇଛି । ଏହାର ସ୍ମୃତି ଏବେ ବି ଅଲିଭା, ଯାହାକୁ କେହି ଭୁଲି ନାହାନ୍ତି । ଆସନ୍ତୁ ଏହା ସମ୍ପର୍କରେ ଜାଣିବା କିଛି ତଥ୍ୟଃ
୧. ପ୍ରଥମ ଓଡ଼ିଆ ଚଳଚ୍ଚିତ୍ର ଭାବେ "ସୀତା ବିବାହ'କୁ ୮୩ ବର୍ଷ ପୂରିଛି । ୧୯୩୬, ଏପ୍ରିଲ୍ ୨୮ ରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରରୁ ଆରମ୍ଭ ହୋଇଥିଲା ଓଡ଼ିଆ ଚଳଚ୍ଚିତ୍ର ଦୁନିଆର ପରିକଳ୍ପନା ।
୨. ୧୨ ରିଲ୍ ବିଶିଷ୍ଟ ଏ ସିନେମାକୁ ପ୍ରସ୍ତୁତ କରିଥିଲେ କୋଲକାତା କାଳୀ ଫିଲ୍ମ ଷ୍ଟୁଡିଓ । ଏହି ଚଳଚ୍ଚିତ୍ରର ପ୍ରସ୍ତୁତିରେ ଖର୍ଚ୍ଚ ହୋଇଥିଲା ୨୯ ହଜାର ୭୮୨ ଟଙ୍କା ୧୦ ଅଣା ।
୩. ପୁରୀ ଲକ୍ଷ୍ମୀ ସିନେମା ହଲରେ ପ୍ରଥମେ ମୁକ୍ତିଲାଭ କରିଥିଲା 'ସୀତା ବିବାହ' । ପରେ ଏହା କଟକର ସିନେମା ପ୍ୟାଲେସର ମୁକ୍ତିଲାଭ କରିଥିଲା ।
୪. ସିନେମାର ପ୍ରଯୋଜନା ଓ ନିର୍ଦ୍ଦେଶନା ଭାର ସମ୍ଭାଳିଥିଲେ ମୋହନ ସୁନ୍ଦର ଦେବ ଗୋସ୍ୱାମୀ । କାହାଣୀ କାମପାଳ ମିଶ୍ର ଲେଖିଥିଲାବେଳେ ସଂଳାପ ଅଦ୍ୱୈତ ମହାନ୍ତି ଓ ସ୍ୱର ସଂଯୋଜନା କରିଥିଲେ ହରିଚରଣ ମହାନ୍ତି ।
୫. ଚଳଚ୍ଚିତ୍ରରେ ଅଭିନୟ କରିଥିଲେ ମୋହନ ସୁନ୍ଦର ଦେବ ଗୋସ୍ୱାମୀ, ମାଖନଲାଲ୍ ବାନାର୍ଜୀ, କୃଷ୍ଣଚନ୍ଦ୍ର ସିଂହ, ରାମଚନ୍ଦ୍ର ଲାଲ, ନରସିଂହ ନନ୍ଦ, ଅଦ୍ୱୈତ ମହାନ୍ତି, ପ୍ରଭାବତୀ ଦେବୀ, ରାଧାରାଣୀ, ଲକ୍ଷ୍ମୀପ୍ରିୟା, ବୁଦ୍ଧିମତୀ, ପାର୍ବତୀ, କୃଷ୍ଣମଣି ପ୍ରମୁଖ ।
୬. ଚଳଚ୍ଚିତ୍ରରେ ଥିଲା ମୋଟ ୧୪ଟି ସଙ୍ଗୀତ । ପୌରାଣିକ ତଥ୍ୟ ଆଧାରରେ ରଚିତ ଏହି ଗୀତ ଗୁଡ଼ିକୁ ଲେଖିଥିଲେ ମୋହନ ସୁନ୍ଦର ଓ ନରସିଂହ ନନ୍ଦଶର୍ମା ।
୭. ସିନେମାରେ ରାମ ଭୂମିକାରେ ଅଭିନୟ ପାଇଁ ମାଖନଲାଲ୍ ବାନାର୍ଜୀ ୧୨୦ ଟଙ୍କା, ସୀତା ଭୂମିକାରେ ଅଭିନୟ ପାଇଁ ପ୍ରଭାବତୀ ୧୫୦ ଟଙ୍କା ନେଇଥିଲେ । ଲକ୍ଷ୍ମଣ ଭୂମିକାରେ ଅଭିନୟ ପାଇଁ ଅଦ୍ୱୈତ ମହାନ୍ତି ଯିବା ଆସିବା ଖର୍ଚ୍ଚ ବାବଦରେ ୩୫ ଟଙ୍କା ନେଇଥିଲେ ।
୮. ଚଳଚ୍ଚିତ୍ରଟିକୁ ବେଙ୍ଗଲ ବୋର୍ଡ ଅଫ୍ ଫିଲ୍ମ ସାର୍ଟିଫିକେଟର ପ୍ରମାଣନ ପତ୍ର ମିଳିଥିଲା । ଏହା ପ୍ରଦାନ କରିଥିଲେ କୋଲକାତା ଲାଲବଜାରର ତତ୍କାଳୀନ ପୁଲିସ କମିଶନର ।
୯. ଦୁଃଖର କଥା "ସୀତା ବିବାହ'ର କୌଣସି ସନ୍ତକ ସଂରକ୍ଷିତ ନଥିଲା । ମୋହନ ସୁନ୍ଦର ଦେବ ଗୋସ୍ୱାମୀଙ୍କ ନାତି ଦେବରାଜ ବଟ ଗୋସ୍ୱାମୀଙ୍କ ପାଖରେ ଅଳ୍ପ କିଛି ସ୍ମୃତି ସାଇତା ହୋଇ ରହିଛି ।
୧୦. ଦୁଇ ଘଣ୍ଟା ଅବଧିର ଏହି ଚଳଚ୍ଚିତ୍ର ସମ୍ପୂର୍ଣ୍ଣ ଭାବେ ବ୍ୟାବସାୟିକ ସଫଳତା ହାସଲ କରିଥିଲା । 'ରାଧାକ୍ରିଷ୍ଣ ଚାମେଲିଆ ଟୁରିଙ୍ଗ ସିନେମା' ସଂସ୍ଥା ଦ୍ୱାରା ଏହା ରାଜ୍ୟର ବିଭିନ୍ନ ସ୍ଥାନରେ ମଧ୍ୟ ପ୍ରଦର୍ଶିତ ହୋଇଥିଲା । ଉଲ୍ଲେଖଯୋଗ୍ୟ ୧୯୪୯ ମସିହାରେ ପରବର୍ତ୍ତୀ ଓଡ଼ିଆ ଚଳଚ୍ଚିତ୍ର 'ଲଳିତା' ମୁକ୍ତିଲାଭ କରିଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
